Alida Francis

Alida Francis (☆ 1965 na Sint Eustatius) ta un ámtenar hulandes. Desde 8 di mart 2024 e ta gezaghebber di Sint Eustatius, e promé muhé den e funshon aki. Anteriormente, di 2021 te 2024, e tabata Komisario di Gobièrnu na Sint Eustatius, despues di a fungi komo komisario suplente for di 15 di febrüari 2020. 

 Bida 
Francis a nasé i lanta na Sint Eustatius. Entre 1977 i 1985 e tabata biba na Aruba, kaminda el a graduá for di Kolegio Arubano. Despues el a studia periodismo na Hogeschool Utrecht na Hulanda.

Su karera a kuminsá na 1989 komo periodista di radio na Sint Maarten. Un aña despues el a bai traha pa gobiernu, den e gabinete di e gezaghebber di Sint Maarten komo spesialista protokolario i di relashonnan públiko. Entre 1992 i 2010 e tabata direktor di Sint Eustatius Tourism Development Foundation. Na 1995 el a keda nombrá komo miembro di e komishon pa formashon estatal di Antias Hulandes representando Sint Eustatius.

For di 2010 Francis ta den servisio di Rijksdienst Caribisch Nederland, kaminda komo hefe di komunikashon e tabata responsabel pa tur strategia di komunikashon pa e islanan BES. Despues di orkan Irma, el a duna un kontribushon importante na e rekonstrukshon di Sint Eustatius. 

Francis tabata komisario di gobièrnu suplente na Sint Eustatius for di 15 di febrüari 2020 i susesor di Mervyn Stegers. Huntu ku Marnix van Rij, komisario di gobièrnu, e tabata enkarga ku pone e gobernashon na Sint Eustatius na òrdu. E funshonnan di komisario di gobièrnu i komisario di gobièrnu suplente a keda introdusí na febrüari 2018 despues ku a hala kolegio ehekutivo i konseho insular di Sint Eustatius na banda pa motibu di negligensia grave. Desde 22 di yüni 2021 e ta nombrá komo komisario di gobièrnu di Sint Eustatius. Komo komisario di gobièrnu suplente el a wordu sigui pa Claudia Toet.Benoeming regeringscommissaris en plaatsvervanger Sint Eustatius, Rijksoverheid (18 di yüni 2021). Dia 8 di mart 2024 a keda anunsiá su nombramentu komo gezaghebber di Sint Eustatius, entrante e fecha ku e dekreto real fase 3.0 di e Lei di Rekuperashon di Fasilidatnan Sint Eustatius (Wet herstel voorzieningen Sint Eustatius) drenta na vigor.Benoeming Gezaghebber Sint Eustatius, rijksoverheid.nl (8 di mart 2024) Riba e mesun dia aki, e intervenshon atministrativo desde 2018 na Sint Eustatius ta terminá, markando e regreso definitivo na demokrasia. Esaki ta enserá tambe e fin di e mandato di e komisario di gobièrnu.

Dia 27 di aprel 2007 Alida Francis a keda kondekorá komo Kabayero (ridder) den Orden di Oranje-Nassau.Lady Francis takes a one year Leave.

Kategoria:Hende
Kategoria:Gobièrnu
Kategoria:Polítika na Sint Eustatius